Аляксандр Уладзіміравіч Грыгараў

Алякса́ндр Уладзі́міравіч Гры́гараў () — беларускі дзяржаўны дзеяч, Міністр спорту і турызму Рэспублікі Беларусь (2005—2009).

 Біяграфія 
Нарадзіўся 9 лістапада 1948 года ў Баранавічах.

Скончыў Беларускі дзяржаўны інстытут фізічнай культуры і Мінскую вышэйшую партыйную школу.

Пасля службы ў Савецкай Арміі працаваў на розных пасадах у ЦС ДССТ «Ураджай», затым быў начальнікам упраўлення Рэспубліканскага ДФСТ прафсаюзаў, намеснікам старшыні Рэспубліканскага савета ДФСТ прафсаюзаў.

З 1987 па 1996 год узначальваў рэспубліканскі фізкультурна-спартыўны клуб «Спорт».

З 1996 года па 2003 год займаў пасаду намесніка Міністра спорту і турызму Рэспублікі Беларусь.

З 2003 года быў саветнікам Выканаўчага камітэта СНД.

З 6 ліпеня 2005 годаУказ Прэзідэнта Рэспублікі Беларусь ад 6 ліпеня 2005 года № 313 «Аб прызначэнні А. У. Грыгарава Міністрам спорту і турызму Рэспублікі Беларусь»  па 26 чэрвеня 2009 годаУказ Прэзідэнта Рэспублікі Беларусь ад 26 чэрвеня 2009 г. № 341 «Аб вызваленні А. У. Грыгарава ад пасады Міністра спорту і турызму Рэспублікі Беларусь»  — Міністр спорту і турызму Рэспублікі Беларусь.

Быў старшынёй Беларускай федэрацыі бокса (2005—2010).

У цяперашні час узначальвае кафедру фізічнай культуры і спорту Беларускага дзяржаўнага аграрнага тэхнічнага ўніверсітэта.

Кандыдат педагагічных навук, прафесар.

 Узнагароды 
 Заслужаны трэнер БССР (1984).
 Заслужаны работнік фізічнай культуры і спорту Рэспублікі Беларусь (2000).

 Крыніцы 

 Спасылкі 
 Старонка на сайце Прэс Дасье  
 9 лістапада Аляксандру Уладзіміравічу Грыгараву спаўняецца 65 гадоў 
 Біяграфія на сайце Хто ёсть хто ў Рэспублікі Беларусь  

Катэгорыя:Міністры спорту і турызму Рэспублікі Беларусь
Катэгорыя:Намеснікі міністраў Рэспублікі Беларусь